गांव में कोई बिजली चोरी नहीं करेगा:सरपंच
उपखंडमें बिजली चोरी रोकने छीजत कम करने के लिए शनिवार को फीडर मैनेजमेंट कमेटी की बैठक डिस्कॉम कार्यालय पर कनिष्ठ अभियंता अवधेश कुमार की अध्यक्षता में संपन्न हुई।
बैठक में कमेटी सदस्य झिरी सरपंच संजू सिंह जादौन, फीडर इंचार्ज सरमथुरा शाजिद खां, पवैनी फीडर इंचार्ज पवन शर्मा चॉदपुरा फीडर इंचार्ज समर सिंह ने फीडरों पर बिजली चोरी रोकने एवं छीजत कम करने पर चर्चा की। बैठक में कनिष्ट अभियंता अवधेश कुमार ने बताया कि सरमथुरा 33/11 केवी जीएसएस से प्रथम फेज के चॉदपुरा, पवैनी सरमथुरा फीडर पर निर्धारित लक्ष्य से अधिक छीजत हो रही है। उन्होंने बताया कि सरमथुरा फीडर पर 30 प्रतिशत, चॉदपुरा फीडर पर 35 प्रतिशत पवैनी फीडर पर 60 प्रतिशत बिजली की छीजत हो रही है। बैठक में छीजत कम करने के लिए ग्रामीणों को बिजली कनेक्शन लेने बिजली चोरी नहीं करने के लिए जागृत करने का निर्णय लिया गया। वहीं समय पर विद्युत बिल जमा कराने के लिए बाध्य करने के लिए सहमति बनी। झिरी सरपंच संजू सिंह जादौन ने सुझाव दिया कि एमनेस्टी स्कीम के तहत घरेलू एवं कृषि के रेग्यूलर उपभोक्ता जिन पर डिस्कॉम की बकाया राशि है। ऐसे उपभोक्ताओं को योजना के अन्तर्गत मिलने वाली पेनल्टी ब्याज की छूट देने के लिए सरमथुरा कार्यालय को ही अधिकृत किया जाए। जिससे ग्रामीणों द्वारा मौके पर ही बिलों को दुरूस्त कराकर राशि को जमा कराया जा सके। ग्रामीणों को सरकार की योजना का लाभ मिल सके। सरपंच की समस्या को सुनकर कनिष्ट अभियंता ने उच्च अधिकारियों से वार्ताकर समस्या का समाधान करने का आश्वासन दिया। बैठक में तीनों फीडरों पर छीजत 15 प्रतिशत तक लाने के लिए जनप्रतिनिधियों ने डिस्कॉम का सहयोग करने मिलकर प्रयास करने का आश्वासन दिया। झिरी सरपंच संजू सिंह जादौन ने डिस्कॉम अधिकारी कर्मचारियों को झिरी ग्रापं में ग्रामीणों द्वारा बिजली चोरी नहीं करने का आश्वासन दिया। इस दौरान फीडर मैंनेजमेंट कमेटी के सदस्य मौजूद रहे।
सरमथुरा. डिस्कॉम कार्यालय में चर्चा करते कमेटी के सदस्य।
अच्छा निर्णय
hin_Deva hin_Deva hin_Deva hin_Deva hin_Deva